  Майя Бывальцева 19-тӥ тулыспалэ Удмуртиын 3 градусозь шуныт луоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортэ. Вирнуналэ улосвылын пилемо улоз, дырын-дырын лымы, кот лымы, зор усёз. Тӧл лымшор но шундыпуксён вискысь секундскын 7-12 метре пельтоз. Нуназе элькунъя -2,,,+3 градус возиськоз. Омыр зӥбет луло узвесь юбоя 742 миллиметр луоз, омырлэн мускытлыкез – 86 процент. Тодэ вайытом, улосвыл Гидрометцентрын чакламзыя, та арняе Удмуртиын куазь тӧло, лымыё но шуныт луоз.  Тегъёс: МЧС Удмуртия куазь  